100 



Entomologiai kirándulás a Bucsecsra. 



Irta : Mihók Ottó. 



Még- az 1909. évi télen merült fel közöttünk az a terv, hogy 

 1910-ben egy közös gyűjtő-kirándulást rendezünk a Déli-Kárpátokba. 

 Ezen tervet hathatósan támogatta azon körülmény, hogy Holdhaus 

 Károly, a bécsi udvari múzeum asszisztense szintén a Déli-Kárpá- 

 tokat választotta tanulmányainak szinteréül, továbbá hogy Brassóból 

 kiindulva Deubbl Fmgyes, az ottani fauna lelkes kutatója csatlakozik 

 gyűjtő utunkhoz. 



A terv a megvalósulás stádiumába lépett s 1910 június 8-án 

 Csíki Ernő, Diener Hugó, Dr. Kertész Kálmán és magam elindultunk 

 Brassóba, hol az előre megbeszéltek értelmében Deubel és Holdhaus- 

 sal találkozva megkezdettük kirándulásunkat, melj^ből ezúttal a bucse- 

 csit fogom ismertetni. 



Brassó Erdély legszebb fekvésű, legvagyonosabb s egész Magyar- 

 ország legegészségesebb városa. A hegyek közé beékelt város fek- 

 vése páratlanul szép. A Keresztényhavas sziklás előhegyei között 

 egy délnyugati irányban húzódó keskeny völgyben fekszik, melyben 

 a Köszörűs-patak csörtet le s torkolatánál tágítja a völgyet. Délről a 

 Czenk határolja, mely az erdélyi déli havasoknak utolsó nyúlványait 

 képezi. Jól gondozott szerpentin-úton egy óra alatt érünk a tetejére, 

 ahol egy 14 méter magas oszlopon felállított Árpád-szobor impozáns 

 módon nyert elhelyezést a milleniumi ünnepségek alkalmából. A kilátás 

 róla gyönyörű és bizton hazánk egyik legszebb panorámáját képezi. 

 Coleoptera- faunája közismert ; Deubel Frigyes és Méhely Lajos 

 teljesen átkutatták. A Czenk úgy a fajok sokféleségével mint nagy 

 ritkaságaival elsőrendű gyűjtőhelynek kínálkozik. Hogy mást ne 

 említsek, itt gyűjti Deubel a Xylosteus Spinolae-t és a még sokkal 

 ritkább Montandonia latissima-t. 



Mielőtt a Bucsecsra indultunk volna, egy rövid kis délutáni 

 kirándulást tettünk Derestyéie, hol magában a faluban is találtunk 

 Kertész számára munkát, amennyiben egy kis malom alján csör- 

 gedező patakocska mellett vitt el utunk, melynek széleit befogó 

 deszkák oldalain kergettette magát a vízzel egy különben elég" ritka 

 légyfaj, a Clinocera lamellata, melyből rövid működésünk körülbelül 

 20 darabot juttatott birtokába. 



A falu felett elterülő dombos erdőségekben a Carabus Hampei 

 var. inconipsiis-t gyűjtöttük, mely bogár itten a Carabus obsoletus var. 

 euchromus társaságában az erdei utakon szaladgál. Közben egy kis 

 mintarostálást is rendeztünk, mely azonban nem vezetett elégséges 

 eredményre, mert a rengeteg sok Alexia Reitteri-n kívül alig került 

 egy-egy használhatóbb faj birtokunkba. 



